Pittsburgh

Pittsburgh er den nest største byen i den amerikanske delstaten Pennsylvania. Bykjernen ligger på deltaet mellom elvene Monongahela og Allegheny, som danner elven Ohio. Deltaet blir kalt Det gyldne triangel. Det er her skyskraperne står, og ytterst på deltaet ligger Point State park.

Pittsburgh er kjent som en industriby, og ligger i et område med store forekomster av kull. Kull og stålproduksjon er byens byggestener. Senere har helse, utdanning, teknologi, og økonomi overtatt som byens drivkrefter.
Kjente bedrifter som Alcoa og H. J. Heinz Company har hovedsete i Pittsburgh.

Utenfor byen ligger Pittsburgh internasjonale lufthavn.

 Historie 
Byen er grunnlagt av general John Forbes og oberstløytnant George Washington i 1758 etter at de satte i gang med byggingen av Fort Pitt et lite stykke fra det ødelagte Fort Duquesne, som franskmennene hadde holdt i krigen mot franskmenn og indianere. Det nye fortet fikk navn etter den britiske politikeren William Pitt den eldre. Byen fikk derav navnet "Pittsborugh". Fra 22. april, 1794 ble dagens skrivemåte offisielt tatt i bruk, selv om det var i bruk tidligere også. General Forbes var skotsk, så det kan tenkes at Pittsburgh hadde samme uttale som en skotte vil uttale Edinburgh (Edinbrah – Pittsbrah – /ˈpɪtsb(ə)rə/ (PITS-brə eller PITS-bə-rə)).
venstre|miniatyr|150x150pk|Byseglet.
venstre|miniatyr|150x150pk|Byflagget.

 Bysegl og flagg 
Da Pittsburgh offisielt fikk bystatus i 1816 begynte et forsøk på å formalisere fargene som hadde vært uoffisielle siden 1758. Et bysegl og offisiell standard ble vedtatt basert på Sir William Pitts familievåpen som var svart og gullfarget. Ved en stor bybrann i 1845 ble alle dokumentene om den opprinnelige utformingen av byseglet ødelagt. Det ble derfor ansatt en tegner for å lage et segl basert på erindringene til folk som hadde sett originalen. De tre gullmyntene som er å se i seglet og flagget er egentlig Bezanter som stammer fra Det bysantinske rike. Tegneren hadde dessverre misforstått og trodde det var fasaner. Tegneren mente i tilegg at fasaner slettes ikke var en majestetisk nok fugl for et bysegl så han byttet de ut med ørner. Borgen og rutemønstret i blått og hvitt var også fra Pitts familievåpen. Deler av innskriften i seglet er også hentet fra Pitts familievåpen. Det er den latinske setningen "Benigno numine" som betyr "Ved det guddommelige forsyn."

 Sport 
Pittsburgh er også kjent som City of Champions for sine sportlag. Disse er:
 Pittsburgh Steelers, NFL
 Pittsburgh Penguins, NHL
 Pittsburgh Pirates, MLB
 Univerisity of Pittsburgh  (Pitt) Panthers, College-football og basketball

 Kallenavn 
Byen har flere kallenavn. 
 City of bridges - Pittsburgh har 445 broer, bare Venezia, Italia har flere.http://www.visitpittsburgh.com/funfacts/?FactID=15#fact15 
 Steel City –  Navnet kommer av byens mange stålverk
 City of Champions – Et kallenavn som kom på 70-tallet da Steelers og Pirates vant mange mesterskap.
 Sixburgh – Etter Steelers' 6. Super Bowl seier – flere en noe annet NFL lag.
 Hell with the lid off – Beskrivelse av forfatteren James Parton, 1868http://www.post-gazette.com/columnists/20031119sally104col2p2.asp
 Gateway to the West – Pittsburgh var utgangspunkt for Lewis og Clarks ekspedisjon til stillehavskysten.
 Americas Arsenal – Pittsburghs industri var i mellomkrigsårene ryggraden for at USA ble verdens fremste militærmakt.
 Cradle of Quarterbacks – Flere kjente quarterbacks kommer fra Pittsburgh-regionen; Johnny Unitas, Joe Montana, Joe Namath Dan Marino, Jim Kelly.
miniatyr|Michael Keaton på Comic Con i San Diego, Calefornia i 2013.

 Kjente personer 
 Andy Warhol
 Michael Keaton
 Joe Manganiello
 Betty Mabry Davis
 Anick Jesdanun
 Mac Miller (Malcolm McCormick)
 Wiz Khalifa
 Gillian Jacobs
 Mark Anthony Eckman

800px|Kveldsbilde av Pittsburgh By, sett fra Mt. Washington. Monongahela River nærmest.

 Referanser 

 Eksterne lenker 

 Pittsburgh Skyline – fotografier fra Pittsburgh av fotograf Matt Robinson

Kategori:Byer i Allegheny County
Kategori:Bosetninger ved Ohio
Kategori:Bosetninger etablert i 1717
Kategori:1717 i Nord-Amerika

Kategori:Byer i Pennsylvania